《挽都务弟》
宋代·卫宗武

袭舛承讹俗尚仝，为谋所喜适吾从。
伤心几载鴒原梦，洒泪今吾马鬣封。
梁栋材嗟空故木，珠玑香喜长新松。
最忻壤树首丘正，祖垅葱葱佳气钟。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。